આ જ જેલમાંથી આજથી બે વર્ષ અગાઉ 21 જૂન 2016ના દિવસે ડીઝલ અને વાહન ચોરીના બે આરોપીઓ નાસી છૂટ્યા હતા. તે સમયે આરોપીઓએ દરવાજા પર લગાવેલી જાળી તોડી તેમાંથી હાથ બહાર કાઢી તાળું તોડ્યું અને નાસી છૂટ્યા હતા. પરંતુ પોલીસે સમયસૂચકતા વાપરી ગણતરીના કલાકોમાં જ બંને આરોપીઓને પાતાળદેવી ના જંગલોમાંથી પકડી લીધા હતા. માંડવીની જેલના દરવાજા લાકડાના જાળિયાના બનેલા છે અને ખૂબ જ જૂના હોય આરોપીઓ સળિયા તોડી આગળ લગાવી જાળી આરામ કાઢી શકે છે. વારંવાર આરોપી ભાગી જતાં હોવા છતાં જેલની સુરક્ષા માટે વહીવટી તંત્ર દ્વારા કોઈ કાર્યવાહી કરવામાં નહીં આવતા રવિવારે વધુ એક આરોપીને ભાગવાની તક મળી હતી.